'Metaalbedryf-stakers sal jare moet werk om verlies in te haal' | Maroela Media
'Metaalbedryf-stakers sal jare moet werk om verlies in te haal'
Die vakbond Solidariteit sê stakers in die metaal- en ingenieursbedryf reeds twee tot drie jaar sal moet werk om die verlies wat hulle weens die staking gely het, in te haal.
Marius Croucamp, hoof van die metaal- en ingenieurssektor by Solidariteit, sê elke dag wat die staking voortduur, verleng hierdie inhaaltydperk boonop met 'n maand tot 'n maand en 'n half vir stakers op verskillende posvlakke.
Croucamp sê selfs oor 'n tydperk van ses jaar sal die stakende werkers se addisionele verdienste as gevolg van die staking minimaal wees.
"Die stakers op die laagste posvlakke, wat potensieel die hoogste verhogings sal kry, sal kumulatief oor die volgende ses jaar slegs sowat 3,4% meer verdien as wat hulle sou verdien het indien die aanvanklike aanbod voor die staking aanvaar is. Vir werkers op die hoër vlakke is dit skaars 1,3%.
"Dit is nie raadsaam om vir 'n skamele verbetering van 1,3% of 3,4% oor ses jaar te staak nie. Buiten die direkte verlies aan inkomste vir die werkers tydens die staking, kan die indirekte negatiewe gevolge, soos afleggings of verlies aan bonusse, maklik ook so 'n klein verbetering uitwis of oorskry," sê Croucamp.